30.

beklager den langvarige forsinkelse i den administrerende direktørs udnævnelse af den ansvarlige for grundlæggende rettigheder og observatører af grundlæggende rettigheder, som FSWG har fremhævet, navnlig i lyset af udvidelsen af agenturets administrerende direktørs kabinet; bemærker, at agenturets ansvarlige for grundlæggende rettigheder tiltrådte den 1. juni 2021; understreger, at agenturets stillingsfortegnelse blev reduceret fra 377 AD-stillinger til 275 AD-stillinger i 2020; anerkender, at dette har haft en indvirkning på hele personalestrukturen, herunder rekrutteringen af de 40 observatører af grundlæggende rettigheder; anerkender erklæringerne fra agenturets administrerende direktør om, at rekrutteringen af en første gruppe på 20 observatører af grundlæggende rettigheder er afsluttet, at disse observatører af grundlæggende rettigheder påbegynder deres uddannelse fra den 1. juni 2021, og at udpegelsen af endnu en gruppe på 20 observatører af grundlæggende rettigheder er i gang; udtrykker sin bekymring over, at fem ud af disse 20 observatører af grundlæggende rettigheder er blevet udpeget på AD 7-niveau og femten på AST 4-niveau; minder om, at Parlamentet i FSWG-rapporten fremhævede, at denne lavere indplacering kan indvirke på observatørernes autoritet, autonomi og adgang til klassificerede og følsomme oplysninger og dermed deres effektivitet; minder om, at det var påkrævet, at agenturet ansatte alle 40 observatører af grundlæggende rettigheder på AD-niveau for at sikre tilegnelse af de bedste færdigheder og sikre korrekt iværksættelse af operationer; minder ikke desto mindre om, at justeringskoefficienten for personale i forskellige agenturer fortsat er lav, og anerkender, at lavere lønninger kan have en negativ indvirkning på europæiske ansøgere og kan føre til vanskeligheder i forbindelse med rekruttering i visse agenturer; noterer sig FSWG's stærke misbilligelse af den unødvendige forsinkelse i rekrutteringen af observatører af grundlæggende rettigheder forårsaget af den administrerende direktør; minder om, at forordning (EU) 2019/1896 indeholder bestemmelser om, at der skulle rekrutteres mindst 40 observatører af grundlæggende rettigheder senest den 5. december 2020; er dybt bekymret over, at denne forpligtelse fortsat ikke er opfyldt, og insisterer på, at agenturet udpeger de resterende 20 observatører af grundlæggende rettigheder rettidigt, uden yderligere forsinkelse og i lønklasse AD for at sikre den nødvendige evne til at udføre deres opgaver uafhængigt; minder navnlig om, at FSWG bemærkede, at uhindret og uanmeldt adgang til relevante steder, aktiver og oplysninger er afgørende for observatørerne af grundlæggende rettigheder; understreger også behovet for, at medlemsstaterne samarbejder fuldt ud med den ansvarlige for grundlæggende rettigheder ved at fremlægge dokumentation for substansen i de sager, der undersøges; understreger behovet for at præcisere agenturets erklæring om, at de resterende 20 observatører af grundlæggende rettigheder vil blive rekrutteret fra en opstillet reserveliste for AD 7, når agenturet har fået tildelt yderligere AD 7-stillinger, samtidig med at Kommissionen bemærkede, at der allerede var afsat tilstrækkelige AD-stillinger til agenturet;